1. **REPUBLIKA HRVATSKA**

**DUBROVAČKO-NERETVANSKA ŽUPANIJA**

**OPĆINA TRPANJ**

**OPĆINSKO VIJEĆE**

*Klasa:023-01/18-02/04 Urbroj: 2117/07-01/18-01-06*

**Z A P I S N I K**

**sa 06. (šeste) sjednice Općinskog vijeća**

**O P Ć I N E T R P A N J**

**Mjesto održavanja***: Prostorije Općine Trpanj, Vijećnica,*

**Datum održavanja**: *19.prosinca 2017. godine .*

**Vrijeme održavanja**: od 15,00 h do 17,30 h

Predsjednik Općinskog Vijeća Josip Nesanović (u daljnjem tekstu : predsjednik) pozdravlja i utvrđuje da su sjednici Općinskog Vijeća ( u daljnjem tekstu : Vijeće)

**NAZOČNI VIJEĆNICI**: Josip Nesanović, Jakov Milinović, Nenad Tomić, Antonija Mirko, Joško Mačela,Tonči Jelaš

**IZOČNI**: Jakov Begović, Davor dr.Jurišić i Dijana Grlica

**OSTALI NAZOČNI**: Jakša Franković – načelnik općine Trpanj ( u daljem tekstu:načelnik), Monika Ivandić - zamjnenica načelnika, Nada Ivanković, pročelnica JUO (u daljem tekstu pročelnica), Renata Ivandić, dir. Komunalno Trpanj d.o.o., Ante Miloslavić, dir. Izvor Orah d.o.o. , mještani.

Predsjednik predlaže

***D N E V N I R E D***

1. Aktualni sat
2. Usvajanje zapisnika sa 05. Sjednice Općinskog vijeća
3. Donošenje Odluke o izboru Komisije za Statut, Poslovnik i normativnu djelatnost
4. Donošenje Odluke o izmjenama i dopunama Proračuna općine Trpanj za 2017.
5. godinu
6. Donošenje Odluke o usvajanju Proračuna općine Trpanj za 2018. godinu
7. Donošenje Odluke o izvršenju Proračuna općine Trpanj za 2018. godinu

Nakon što je jednoglasno prihvaćen prijedlog dnevnog reda prešlo se na raspravu po

**Ad.1.) AKTUALNI SAT**

Načelnik J. Franković upoznaje kako je u tijeku provedba zapošljavanja djelatnika preko mjere Vlade. Bit će zaposleno 9 djelatnika na poslove „Javni rad- uređenje šuma, uređenje prometnica, okoliša, korita potoka, protupožarnih puteva“. Djelatnici će biti stručno osposobljeni za rukovanje motornom pilom i kosilicom, obavit će liječnički pregled. Djelatnici imaju sva prava iz radnog odnosa: božićnicu, dar djeci, trošak prijevoza do posla, pauzu i sl.HZZO financira projekt u 100 % iznosu.

Načelnik nadalje upoznaje nazočne sa tijekom postupka oko legalizacije prometnica na području naše općine, upoznaje s postupkom spajanja nove bušotine – Gornja Vrućica na vodovod Trpanj.

Upoznaje kako je Dunea provela projekt „Program pripreme lokalnih razvojnih projekta prihvatljivih za financiranje iz ESI fondova a da je projekt Izrada projektne dokumentacije infrastrukturne mreže u starom dijelu naselja Trpanj (Selo) prihvaćen i čeka potvrdu Ministartva regionalnog razvoja i fondova europske unije.

Završena je dokumentacija za vodovod Izvršno Vijeće – uvala Belečica i poslana na suglasost Uredu za prostorno uređenje i gradnju..

Tonči Jelaš pita tko će izraditi plan radova novozaposlenoj radnoj grupi . Načelnik odgovara kako će on zajedno s predsjednikom vijeća razradit plan i program rada s tim da svaki naš mještanin i vijećnik ima pravo sugerirati što bi trebalo urediti, a vijećnica Antonija Mirko će pratiti napredak i tijek njihovog rada .

Nenad Tomić pita hoće li se i kada zaposliti komunalni redar i kada će se i na koji način obaviti nadohrana plaža. Načelnik odgovara kako se planira što prije u radni odnos primiti , komunalni redar na pola radnog vremena, a plaže će se uređivati sukladno planu , do sezone će biti sve spremno.

Antonija Mirko pita kada će se riješiti javna rasvjeta u ulicama Čarin put i Kovači. Načelnik odgovara kako je problem to što nisu položeni kablovi za javnu rasvjetu u ulici Kovači, ali da postoji opcija rješavanja javne rasvjete na tom području putem solara.U ulici Čarin put za dva rasvjetna mjesta postoje instalacije do kraja ulice te treba naliti dva postolja, kupiti stupove i rasvjetna tijela i obaviti montažu.

Antonija Mirko dalje pita da li se rješavaju dugovi prema Općini, Komunalnom i Izvoru Orah, a vezano za poziv na plaćanje i planirano objavljivanje dugova. Nada Ivanković odgovara kako je u prvih dana nakon objave oglasa bio priličan odziv, ali sada već posustaje .

Josip Nesanović upoznaje kako se planira primiti u radni odnos pravnik, koji će se pozabaviti prije svega poslovima prisilne naplate..

Antonija Mirko pita da li će se javno objaviti imena dužnika. Pročelnica Nada Ivanković pojašnjava kako s tim treba biti vrlo oprezan. Ističe kako se ona slaže da se popis objavi, ali u razgovoru s osobama iz Agencije o zaštiti osobnih podataka nije dobila potvrdan odgovor. Predlaže da se od Agencije zatraži pismeni odgovor .

Nenad Tomić predlaže da se krene s ovrhama i na taj način naplatiti dugovanja a javni popis dužnika nije mjera naplate.

Antonija Mirko pita hoće li se do sezone uspjeti riješiti signal interneta za Donju Vrućicu i Dubu Pelješku. Načelnik odgovara kako T- com treba prokopati kanale po pojedinim dionicama lokalne ceste Gornja Vrućica – uvala Divna ukupne dužine cca 2 000 metara, a za postavljanje optičkog kabela.

**Ad. 2.) USVAJANJE ZAPISNIKA SA 05. SJEDNICE OPĆINSKOG VIJEĆA**

Predsjednik stavlja zapisnik na usvajanje

Nakon provedenog glasovanja donesen je slijedeći

**ZAKLJUČAK:**

Zapisnik sa 5. Sjednice Općinskog vijeća Općine Trpanj usvojen je većinom glasova: 7 glasova „ZA“ i 1 „SUZDRŽAN“.

**Ad.3.) DONOŠENJE ODLUKE O IZBORU KOMISIJE ZA STATUT, POSLOVNIK I NORMATIVNU DJELATNOST**

Nada Ivanković daje uvodnu riječ, te se za članove Komisije uz pročelnicu predlažu Antonija Mirko i Tonči Jelaša. Drugih prijedloga nije bilo pa je nakon provedenog glasovanja jednoglasno donesen slijedeći

**ZAKLJUČAK :**

Za članove Komisije za statut, poslovnik i normativnu djelatnost jednoglasno se biraju Nada Ivanković, Antonija Mirko i Tonči Jelaš.

**Ad.4.) DONOŠENJE ODLUKE O IZMJENAMA I DOPUNAMA PRORAČUNA OPĆINE TRPANJ ZA 2017. GOD**

Načelnik upoznaje kako se ovom odlukom mijenja proračun koji je usvojilo Općinsko vijeće u prethodnom sazivu. Prijedlog promjene je povećanje prihoda a time i rashoda sa planiranih 2.950.000,00 kuna na 3.944.000,00 kuna.Ukratko pojašnjava stavke rebalansa.

Nakon provedenog glasovanja donesen je slijedeći

**ZAKLJUČAK**

Jednoglasno se donosi Odluka o izmjenama i dopunama Proračuna Općine Trpanj za 2017. god.

**Ad.5) DONOŠENJE ODLUKE O USVAJANJU PRORAČUNA OPĆINE TRPANJ ZA 2018. GOD.**

Načelnik pojašnjava stavke proračuna ističući kako su se se promjenile prihodovne stavke u odnosu na porez na dohodak koji se 01.01.2018. dijelom više ne uplaćuje u korist Državnog proračuna pa se sredstva troše po nalogu već to predstvalja prihod JLS.

Pojašnjava pojedine stavke prihoda i rashoda po pojedinim programina i aktivnostima

Načelnik pojašnjava kako se pokazuje potreba za ponovnim otvaranjem knjižnice u Trpnju, te da bi za početak trebalo vidjeti način financiranja i ostale potrebe po tom pitanju. Antonija Mirko predlaže da se u siječnju započne sa anketom za otvaranje knjižnice kako bi se na taj način ispitalo javno mnijenje.

Josip Nesanović dodaje kako se intezivno radi i na rješavanju problema parkinga u Trpnju, ali o svemu će se na vrijeme upoznati vijećnike i javnost.

Nadalje Josip Nesanović upoznaje kako su 22 općine „prošle“ na natječaju za uređenje plaža. U našoj županiji je sredstva dobio jedino grad Ploče. Ističe kako se za narednu godinu planiramo i mi javiti te povući određena sredstva za uređenje plaža. Apelira na pokretanje inicijative za ostvarenje plana uređenja zgrade Doma u Gornjoj Vrućici, te ga prenamjeniti u interpretacijski centar. Sredstva za interpretacijski centar se u zadnje vrijeme sve više odobravaju iz EU Fondova. Predlaže da se dogovori jedan radni sastanak sa mještanima Donje i Gornje Vrućice.

Nakon provedenog glasovanja jednoglasno je donesen slijedeći

**ZAKLJUČAK**

Donosi se Odluka o usvajanju proračuna Općine Trpanj za 2018.

**Ad.6) DONOŠENJE ODLUKE O IZVRŠENJU PRORAČUNA OPĆINE TRPANJ ZA 2018. GOD.**

Načelnik pojašnjava Odluku ističući kako je donošenje ove Odluke zakonom obvezujuće i kako ova odluka uglavnom regulira način i postupak raspoređivanja i trošenja proračunskih sredstava, obveze načelnika o izvješćivanju vijećnika, obveze korisnika proračunskih sredstva i sl.a što se moglo pročitati u dostavljenom prijedlogu predmetne Odluke.

Nakon provedenog glasovanja jednoglasno je donesen slijedeći

**ZAKLJUČAK**

Donosi se Odluka o izvršenju proračuna Općine Trpanj za 2018. god.

Sjednica je završila u 17,30 h

Zapisnik sastavila Predsjednik Općinskog vijeća

Ivana Jelaš v.r. Josip Nesanović v.r.